b"\n_START_ARTICLE_\nDavid Lagercrantz\n_START_SECTION_\nVida personal i familiar\n_START_PARAGRAPH_\nLagercrantz va cr\xc3\xa9ixer entre els principals cercles period\xc3\xadstics i intel\xc2\xb7lectuals de Su\xc3\xa8cia. \xc3\x89s fill de l\xe2\x80\x99editor i expert en literatura Olof Lagercrantz i la seva dona Martina Ruin, filla del fil\xc3\xb2sof Hans Ruin. Va cr\xc3\xa9ixer a Solna i Drottningholm, vora Stockholm, juntament amb els seus germans i germanes, entre els quals hi ha l\xe2\x80\x99actriu i diplom\xc3\xa0tica Marika Lagercrantz. La fam\xc3\xadlia Lagercrantz s\xc3\xb3n descendents d\xe2\x80\x99una branca menor de la noblesa sueca. A trav\xc3\xa9s de la seva \xc3\xa0via paterna i de la l\xc3\xadnia sueca del clan Hamilton, tamb\xc3\xa9 \xc3\xa9s descendent de l\xe2\x80\x99historiador i poeta del segle XIX Erik Gustaf Geijer. Lagercrantz  ha descrit els seus antecedents de classe alta com a problem\xc3\xa0tics i causa d\xe2\x80\x99antagonisme, en un ambient literari i period\xc3\xadstic dominat per escriptors radicals d'esquerra a principis dels anys 80, tot i que ell mateix tenia punts de vista pol\xc3\xadtics d'esquerra. Lagercrantz est\xc3\xa0 casat amb la periodista Anne Lagercrantz i t\xc3\xa9 tres fills.\n_START_SECTION_\nPeriodista\n_START_PARAGRAPH_\nLagercrantz va estudiar filosofia i religi\xc3\xb3 a la Universitat i posteriorment es va graduar a l'Escola de Periodisme de G\xc3\xb6teborg. La seva primera feina de periodista va ser a la revista de l\xe2\x80\x99empresa d'autom\xc3\xb2bils Volvo. Posteriorment, fins al 1993, va treballar pel diari Expressen, en el qual es va encarregar de cobrir els principals casos de crims a Su\xc3\xa8cia, de finals dels 80 a principis dels 90, incloent-hi el cas dels assessinats d\xe2\x80\x99Amsele.\n_START_SECTION_\nEscriptor\n_START_PARAGRAPH_\nEl seu primer llibre va ser una biografia de l'aventurer i alpinista suec G\xc3\xb6ran Kropp, publicada l\xe2\x80\x99any 1997. L\xe2\x80\x99any 2000 va publicar la biografia de l'inventor suec H\xc3\xa5kan Lans. El seu primer \xc3\xa8xit com a novel\xc2\xb7lista va ser Syndafall i Wilmslow, una novel\xc2\xb7la inspirada el matem\xc3\xa0tic brit\xc3\xa0nic Alan Turing. _NEWLINE_El seu m\xc3\xa9s gran \xc3\xa8xit editorial va ser Jag \xc3\xa4r Zlatan,  Jo s\xc3\xb3c Zlatan Ibrahimovic, una biografia del futbolista Zlatan Ibrahimovic publicada el 2011, que s\xe2\x80\x99ha editat en m\xc3\xa9s de trenta idiomes i de la qual s\xe2\x80\x99han venut milions d\xe2\x80\x99exemplars._NEWLINE_L'estiu de 2013, Lagercrantz va rebre l\xe2\x80\x99enc\xc3\xa0rrec d\xe2\x80\x99escriure el quart llibre de la saga Millennium, per part de l\xe2\x80\x99editorial Norstedts i d\xe2\x80\x99Erland i Joakim Larsson, pare i germ\xc3\xa0 de Stieg. El pare i el germ\xc3\xa0 de Stieg Larsson, l\xe2\x80\x99autor de la trilogia Millennium, volien donar els beneficis de la novel\xc2\xb7la a la revista Expo, que lluita contra el racisme i l\xe2\x80\x99extrema dreta. Eva Gabrielsson, v\xc3\xaddua de l\xe2\x80\x99escriptor, estava totalment en contra del projecte. La novel\xc2\xb7la, titulada El que no et mata et fa m\xc3\xa9s fort, es va publicar l\xe2\x80\x99agost de 2015, en 45 idiomes i les dues primeres setmanes ja va vendre 2,3 milions d\xe2\x80\x99exemplars. El 2017 va continuar la saga amb un nou volum, L'home que perseguia la seva ombra."